বাজি ফেটে বিস্ফোরণ, সিলিন্ডার ফেটে নয়! দাবি স্থানীয়দের

পাথরপ্রতিমা: সোমবার রাতে ভয়াবহ বিস্ফোরণে কেঁপে ওঠে দক্ষিণ ২৪ পরগনার পাথরপ্রতিমার ঢোলাহাট। সেই বিস্ফোরণে প্রাণ যায় দক্ষিণ ২৪ পরগনার পাথরপ্রতিমার বণিক পরিবারের সাত সদস্যের। সাতজনের মধ্যে রয়েছে দুই সদ্যজাত-সহ চার শিশু।

প্রাথমিক ভাবে জানা যায়, সিলিন্ডার ফেটে এই ভয়াবহ বিস্ফোরণ ঘটে। বিস্ফোরণের অভিঘাত এতটাই তীব্র ছিল যে, ৫ কিলোমিটার দূর থেকে শোনা যায় সেই শব্দ। ঘটনায় উড়ে যায় বণিক পরিবারের বাড়ির ছাদ। বাড়ির জানলার গ্রিল সহ দেওয়াল উড়ে যায় পাশের এলাকায়। গোটা ঘটনায় আতঙ্কিত স্থানীয় বাসিন্দারা।

আরও পড়ুন: ফের বাজি বিস্ফোরণ! বিধ্বংসী আগুনে পুড়ে মৃত ৫

যদিও, স্থানীয় বাসিন্দাদের দাবি, গ্যাস সিলিন্ডার বিস্ফোরণে এই ঘটনা ঘটেনি। তহলে কিসে ঘটল এই বিস্ফোরণ? স্থানীয় বাসিন্দাদের দাবি, কয়েক দশক ধরে বাড়ির মধ্যে বেআইনিভাবে মজুত রাখা ছিল বাজি, তা থেকেই ঘটে বিস্ফোরণ!

প্রথমে সেই বেআইনি বাজি থেকে বিস্ফোরণ ঘটে, তারপর ফাটে গ্যাস সিলিন্ডার, দুই বিস্ফোরণে তীব্র থেকে তীব্রতর হয়ে ওঠে বিস্ফোরণের অভিঘাত।

স্থানীয় বাসিন্দাদের দাবি, বাড়ির মধ্যে বেআইনি বাজি কারখানা চলত। শুধুতাই নয়, সেই বাড়িতে বেআইনিভাবে তৈরি হত বোমা বলেও দাবি স্থানীয়দের।

দেখুন অন্য খবর